pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกฯปลื้ม  เด็กชายแดนใต้กว่าพันคน ร่วมวันเด็กที่ ศอ.บต. รอยยิ้มท่วมงาน กระหึ่ม ”ทรงอย่างแบด”
วันพฤหัสบดีที่ 12 มกราคม 2566
12/01/2566
​นายกฯปลื้ม  เด็กชายแดนใต้กว่าพันคน ร่วมวันเด็กที่ ศอ.บต. รอยยิ้มท่วมงาน กระหึ่ม ”ทรงอย่างแบด”
​นายกฯปลื้ม  เด็กชายแดนใต้กว่าพันคน ร่วมวันเด็กที่ ศอ.บต. รอยยิ้มท่วมงาน กระหึ่ม ”ทรงอย่างแบด”
วันที่ 12 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พล.อ.ประยุทธ์ จันทร์โอชา ขอบคุณทุกภาคส่วนที่ให้การสนับสนุนการจัดกิจกรรมเนื่องในวันเด็กแห่งชาติ ณ ศูนย์อํานวยการบริหารจัดการจังหวัดชายแดนใต้ (ศอ.บต.) เมื่อวันที่ 11 ม.ค. 65 โดยมีตัวแทนเด็กๆจากพื้นที่ ประมาณ 1 พันคน โดยเฉพาะกลุ่มเปราะบาง เช่น เด็กพิเศษ เด็กกําพร้า เด็กยากจน และเด็กที่ผู้ปกครองมีความเกี่ยวข้องกับสถานการณ์ความมั่นคง ซึ่งในงานมีกิจกรรมมากมายอาทิ ท้องฟ้าจําลองเคลื่อนที่ บูธงานศิลปะ ซุ้มอาหาร ร้องเพลง และเพลงที่ชอบกันมากคือ “ทรงอย่างแบด” มากไปกว่านั้น ยังมีการแจกของขวัญกว่า 17,000 ชิ้น และที่เตรียมไว้มอบแก่เด็กทั่วพื้นที่อีก 183 แห่ง
นางสาวรัชดา กล่าวต่อว่า การจัดงานวันเด็กที่ศอ.บต.ปีนี้ ได้รับการสนับสนุนจากทั้งหน่วยงานรัฐและเอกชน แสดงให้เห็นถึงการให้ความสําคัญแก่เด็ก และทุกฝ่ายพร้อมให้ความร่วมมือเพื่อให้เด็กในพื้นที่จังหวัดชายแดนใต้มีความสุข สนุก มีรอยยิ้ม เช่นเดียวกับเด็กในพื้นที่อื่น สําหรับการพัฒนาและส่งเสริมเด็กและเยาวชนให้เติบโตอย่างมีคุณภาพเป็นทรัพยากรของชาติต่อไป รัฐบาล โดยศอ.บต. ซึ่งเป็นหน่วยงานหลักประสานความการทํางานกับส่วนราชการต่างๆ ได้ขับเคลื่อนเรืองการแก้ปัญหาเด็กขาดสารอาหาร การส่งเสริมทักษะในเรื่องภาษา ความรู้ในวิชาวิทยาศาสตร์ การอยู่ร่วมกันในสังคมพหุวัฒนธรรม เป็นต้น
“ท่านนายกฯดีใจที่ได้ทราบว่า เด็กๆมีความสุขจากการร่วมกิจกรรมของศอ.บต. ได้รับประสบการณ์ที่ดี มีรอยยิ้มและของขวัญกลับบ้าน และได้ฝากอวยพรให้ทุกคนมีสุขภาพแข็งแรง เติบโตเป็นคนดี มีสติปัญญาเฉลียวฉลาด เพื่อเป็นเด็กและเยาวชนรุ่นใหม่ที่มีอนาคตสดใส เป็นกําลังสําคัญในการพัฒนาประเทศชาติและสร้าวสันติสุขอย่างยั่งยืน มากไปกว่านั้น ท่านนายกฯยังได้ขอบคุณเจ้าหน้าที ผู้ให้การสนับจากทุกภาคส่วนที่เป็นส่วนสําคัญในการจัดงานอย่างประสบความสําเร็จเพื่อความสุของเด็กๆเนื่องในวันเด็กครั้งนี้ ในส่วนของรัฐบาล จะเร่งเดินหน้าการทํางานตามนโยบายไม่ทิ้งใครไว้ข้างหลัง โดยเฉพาะกลุ่มเปราะบาง ที่รัฐบาลพร้อมให้การดูแลเพื่อลดความเหลื่อมล้ําทางสังคม” นางสาวรัชดา กล่าว
รัฐบาลไทย-ข่าวทำเนียบรัฐบาล-กรมเจ้าท่าเร่งขุดลอกและกำจัดผักตบชวาตามแผนงานการบำรุงรักษาร่องน้ำในพื้นที่ภาคกลาง เพิ่มพื้นที่กักเก็บน้ำและช่วยระบายน้ำในฤดูน้ำหลาก
วันพฤหัสบดีที่ 12 มกราคม 2566
กรมเจ้าท่าเร่งขุดลอกและกําจัดผักตบชวาตามแผนงานการบํารุงรักษาร่องน้ําในพื้นที่ภาคกลาง เพิ่มพื้นที่กักเก็บน้ําและช่วยระบายน้ําในฤดูน้ําหลาก
...
กรมเจ้าท่าเร่งขุดลอกและกําจัดผักตบชวาตามแผนงานการบํารุงรักษาร่องน้ําในพื้นที่ภาคกลาง เพิ่มพื้นที่กักเก็บน้ําและช่วยระบายน้ําในฤดูน้ําหลาก
ตามนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า (จท.) ดําเนินการพัฒนาและบํารุงรักษาร่องน้ําภายในประเทศ เพื่อสนับสนุนภาคการเกษตรให้เกิดความสะดวกและปลอดภัย
นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า กล่าวว่า ได้สั่งการให้สํานักพัฒนาและบํารุงรักษาทางน้ําที่ 1 เร่งขุดลอกร่องน้ํา เพื่อบํารุงรักษาร่องน้ําให้มีความลึกมากขึ้น ซึ่งจะส่งผลให้ประชาชนรวมทั้งผู้ประกอบการเดินเรือต่าง ๆ ได้รับประโยชน์จากแม่น้ําอย่างเต็มประสิทธิภาพ ช่วยเพิ่มพื้นที่กักเก็บน้ํา ช่วยการระบายน้ําในช่วงฤดูน้ําหลาก และลดปัญหาอุทกภัย ซึ่งอาจจะส่งผลกระทบให้เกิดความเสียหายแก่บ้านเรือนและทรัพย์สินของประชาชน ซึ่งสํานักพัฒนาและบํารุงรักษาทางน้ําที่ 1 ได้ดําเนินการดังนี้
เปิดหน่วยปฏิบัติงานขุดลอกแม่น้ําแม่กลอง ตําบลเจ็ดเสมียน อําเภอโพธาราม จังหวัดราชบุรี โดยใช้เรือขุดเจ้าท่า ข.11 และเรือเจ้าท่า 211 เป็นเครื่องจักรในการปฏิบัติงาน ความกว้างก้นร่องตามรูปแบบ 35 เมตร ระยะทาง 1,200 เมตร (กิโลเมตร 57+800 ถึง 59+000) มีปริมาณวัสดุขุดลอกตามรูปแบบ 74,369 ลูกบาศก์เมตร ปัจจุบันขุดลอกได้ระยะทาง 589 เมตร คิดเป็นผลงานร้อยละ 49.80
เปิดหน่วยปฏิบัติการกําจัดผักตบชวาและวัชพืช ปฏิบัติงานบริเวณแม่น้ําน้อย แม่น้ําเจ้าพระยา แม่น้ําลพบุรี และคลองสาขาในพื้นที่จังหวัดพระนครศรีอยุธยา และจังหวัดปทุมธานี ใช้ชุดเรือเจ้าท่า ผ.1, ผ.2, ผ.5, ผ.6, ผ.7 และรถขุดบนโป๊ะ อย.5 เป็นเครื่องจักรในการปฏิบัติงานกําจัดผักตบชวาและวัชพืชตามแผนงาน จํานวน 510,000 ตัน เพื่อแก้ไขปัญหาการเดินเรือและฟื้นฟูสภาพร่องน้ํา รวมทั้งปัญหาการสัญจรทางน้ําและการระบายน้ําที่ใช้สําหรับอุปโภคบริโภคให้เพียงพอกับความต้องการของประชาชน รวมทั้งผู้ประกอบการเดินเรือต่าง ๆ เกษตรกร และชาวประมง ปัจจุบันสามารถกําจัดผักตบชวาและวัชพืชได้ 94,481 ตัน คิดเป็นร้อยละ 18.53
ทั้งนี้ จท. ได้เร่งขุดลอกและพัฒนาบํารุงรักษาร่องน้ําอย่างต่อเนื่อง เพื่อสนับสนุนอาชีพเกษตรและการเดินเรือให้เกิดความสะดวก ปลอดภัย เพิ่มประสิทธิภาพการระบายน้ําในช่วงฤดูน้ําหลาก และการเก็บกักน้ําในช่วงฤดูแล้ง พร้อมทั้งดําเนินการปรับปรุงทัศนียภาพบริเวณพื้นที่ขุดลอกให้เกิดความสวยงาม สําหรับเป็นที่พักผ่อนหย่อนใจของประชาชนในชุมชน
รัฐบาลไทย-ข่าวทำเนียบรัฐบาล-กรมบัญชีกลางปรับปรุงหลักเกณฑ์ฯ ผู้ป่วยโรคมะเร็งและโลหิตวิทยาซึ่งจำเป็นต้องใช้ยาที่มีค่าใช้จ่ายสูง
วันพฤหัสบดีที่ 12 มกราคม 2566
12/01/2566
กรมบัญชีกลางปรับปรุงหลักเกณฑ์ฯ ผู้ป่วยโรคมะเร็งและโลหิตวิทยาซึ่งจําเป็นต้องใช้ยาที่มีค่าใช้จ่ายสูง
กรมบัญชีกลางได้ดําเนินงานภายใต้คณะทํางานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูงมาอย่างต่อเนื่อง ล่าสุดคณะทํางานฯ มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสําหรับผู้ป่วยโรคมะเร็งและโลหิตวิทยา
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ดําเนินงานภายใต้คณะทํางานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูงมาอย่างต่อเนื่อง ซึ่งประกอบด้วย ผู้แทนมะเร็งวิทยาสมาคมแห่งประเทศไทย ผู้เชี่ยวชาญด้านการรักษาโรคมะเร็ง และเภสัชกรเชี่ยวชาญ โดยล่าสุดคณะทํางานฯ มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสําหรับผู้ป่วยโรคมะเร็งและโลหิตวิทยา ซึ่งจําเป็นต้องใช้ยาที่มีค่าใช้จ่ายสูง ได้แก่ การปรับปรุงเงื่อนไขข้อบ่งชี้ในการเบิกจ่ายค่ายาในโครงการเบิกจ่ายตรงค่ารักษาพยาบาลสําหรับผู้ป่วยโรคมะเร็งและโลหิตวิทยา หรือระบบ OCPA รายการยา Bortezomib ที่ใช้ในการรักษาโรคมะเร็งเม็ดเลือดขาวชนิด Multiple myeloma (MM) โดยให้ผู้ป่วย MM ทั้งกลุ่ม transplant candidate และ non transplant candidate (ไม่จํากัดอายุ) สามารถใช้ยา Bortezomib เป็นขนานแรกได้ โดยจะมีผลใช้บังคับสําหรับค่ารักษาพยาบาลที่เกิดขึ้นตั้งแต่วันที่ 1 มกราคม 2566 เป็นต้นไป
“การปรับปรุงหลักเกณฑ์การเบิกจ่ายค่ารักษาพยาบาลสําหรับผู้ป่วยโรคมะเร็งและโลหิตวิทยาซึ่งจําเป็นต้องใช้ยาที่มีค่าใช้จ่ายสูง มีวัตถุประสงค์เพื่อให้ผู้มีสิทธิและบุคคลในครอบครัวที่ใช้สิทธิสวัสดิการรักษาพยาบาลข้าราชการได้รับการรักษาอย่างเหมาะสมและมีประสิทธิภาพมากขึ้น สอดคล้องกับวิวัฒนาการทางการแพทย์ และสภาวะทางเศรษฐกิจของประเทศ ทั้งนี้ สอบถามรายละเอียดเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6850 หรือ 6851 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-“นายก” เปิดสัมมนาและมอบนโยบายการจัดทำงบประมาณรายจ่ายประจำปีงบประมาณ 2567
วันพฤหัสบดีที่ 12 มกราคม 2566
“นายก” เปิดสัมมนาและมอบนโยบายการจัดทํางบประมาณรายจ่ายประจําปีงบประมาณ 2567
“นายก” เปิดสัมมนาและมอบนโยบายการจัดทํางบประมาณรายจ่ายประจําปีงบประมาณ 2567
12มกราคม2566 –พลเอกประยุทธ์จันทร์โอชานายกรัฐมนตรีเป็นประธานเปิดการสัมมนาและมอบนโยบายการจัดทํางบประมาณรายจ่ายประจําปีงบประมาณ2567แก่ส่วนราชการรัฐวิสาหกิจและหน่วยงานอื่นของรัฐเพื่อนําไปใช้เป็นแนวทางการจัดทํางบประมาณรายจ่ายตามแผนงาน/โครงการรวมถึงการนําโครงการเพื่อขับเคลื่อนเป้าหมายตามยุทธศาสตร์ชาติ จํานวน1,026โครงการ ได้อย่างถูกต้องและเป็นไปในทิศทางเดียวกันอย่างมีประสิทธิภาพ โดยมีศ.พิเศษวิศิษฏ์ วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเข้าร่วมประชุมณห้องรอยัลจูบีลี่บอลรูมอาคารชาเลนเจอร์1ศูนย์แสดงสินค้าและการประชุมอิมแพ็คเมืองทองธานี
__________________
รัฐบาลไทย-ข่าวทำเนียบรัฐบาล-นายนริศ ขำนุรักษ์ รัฐมนตรีช่วยว่าการกระทรวงมหาดไทย เข้ารับมอบนโยบายจากพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในโอกาสเข้ารับตำแหน่งอย่างเป็นทางการ
วันพฤหัสบดีที่ 12 มกราคม 2566
11/01/2566
นายนริศ ขํานุรักษ์ รัฐมนตรีช่วยว่าการกระทรวงมหาดไทย เข้ารับมอบนโยบายจากพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในโอกาสเข้ารับตําแหน่งอย่างเป็นทางการ
นายนริศ ขํานุรักษ์ รัฐมนตรีช่วยว่าการกระทรวงมหาดไทย เข้ารับมอบนโยบายจากพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในโอกาสเข้ารับตําแหน่งอย่างเป็นทางการ
วันนี้ (11 ม.ค. 66) นายนริศ ขํานุรักษ์ รัฐมนตรีช่วยว่าการกระทรวงมหาดไทย เข้ารับตําแหน่งอย่างเป็นทางการ ณ กระทรวงมหาดไทย โดยในเวลา 09.00 น. นายนริศ ขํานุรักษ์ รัฐมนตรีช่วยว่าการกระทรวงมหาดไทย เดินทางเข้าปฏิบัติหน้าที่เป็นวันแรก ณ ศาลาว่าการกระทรวงมหาดไทย เนื่องในโอกาสได้รับพระกรุณาธิคุณโปรดเกล้าโปรดกระหม่อม แต่งตั้งให้ดํารงตําแหน่ง รัฐมนตรีช่วยว่าการกระทรวงมหาดไทย โดยมี นายสุทธิพงษ์ จุลเจริญ ปลัดกระทรวงมหาดไทย นายประยูร อินสกุล ปลัดกระทรวงเกษตรและสหกรณ์ นายแมนรัตน์ รัตนสุคนธ์ อธิบดีกรมการปกครอง นายชยาวุธ จันทร อธิบดีกรมที่ดิน นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายขจร ศรีชวโนทัย อธิบดีกรมส่งเสริมการปกครองท้องถิ่น นายอรรษิษฐ์ สัมพันธรัตน์ อธิบดีกรมการพัฒนาชุมชน นายพงศ์รัตน์ ภิรมย์รัตน์ อธิบดีกรมโยธาธิการและผังเมือง พร้อมด้วยคณะผู้บริหารกระทรวงมหาดไทย ข้าราชการ และเจ้าหน้าที่ร่วมให้การต้อนรับ
และในเวลา 13.30 น. นายนริศ ขํานุรักษ์ รัฐมนตรีช่วยว่าการกระทรวงมหาดไทย ได้เข้าพบ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ณ ห้องรับรองรัฐมนตรีว่าการกระทรวงมหาดไทย เพื่อรับมอบนโยบายและภารกิจในการบําบัดทุกข์ บํารุงสุข เพื่อให้เกิดผลสัมฤทธิ์สูงสุดแก่พี่น้องประชาชนต่อไป
รัฐบาลไทย-ข่าวทำเนียบรัฐบาล-กองทุนสื่อ ชวนผลิตคลิปสร้างสรรค์ ชิงเงินรางวัลโครงการ ‘ค่ายเยาวชนไทยรู้เท่าทันสื่อ’
วันพฤหัสบดีที่ 12 มกราคม 2566
กองทุนสื่อ ชวนผลิตคลิปสร้างสรรค์ ชิงเงินรางวัลโครงการ ‘ค่ายเยาวชนไทยรู้เท่าทันสื่อ’
กองทุนสื่อ ชวนผลิตคลิปสร้างสรรค์ ชิงเงินรางวัลโครงการ ‘ค่ายเยาวชนไทยรู้เท่าทันสื่อ’
กองทุนสื่อ ชวนผลิตคลิปสร้างสรรค์ ชิงเงินรางวัลโครงการ ‘ค่ายเยาวชนไทยรู้เท่าทันสื่อ’
(12 มกราคม 2566) กองทุนพัฒนาสื่อปลอดภัยและสร้างสรรค์ (THAI MEDIA FUND) จัดแถลงข่าว การประกวดสื่อสร้างสรรค์ สําหรับกลุ่มมัธยมศึกษา
ภายใต้หัวข้อ “ ค่ายเยาวชนไทยรู้เท่าทันสื่อ ” ( Digi Camp) โดย นายอิทธิพล คุณปลื้ม รัฐมนตรีว่าการกระทรวงวัฒนธรรม รองประธานกรรมการกองทุนพัฒนาสื่อปลอดภัยและสร้างสรรค์ และ ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ให้เกียรติร่วมแถลง
นายอิทธิพล คุณปลื้ม กล่าวว่า การสร้างภูมิคุ้มกันที่ดีให้กับเด็กและเยาวชน เป็นเรื่องที่ทุกฝ่ายต้องร่วมช่วยดูแล โดยภัยร้ายที่แฝงมากับสื่อและเทคโนโลยีการสื่อสารรูปแบบใหม่ เป็นอีกเรื่องที่ต้องเฝ้าระวังและใส่ใจ ดังนั้นคงจําเป็นที่ต้องเพิ่มทักษะความเข้าใจ ความสามารถในการใช้เทคโนโลยีอย่างปลอดภัย
สามารถใช้สื่อในการดูแลตนเอง และสังคมต่อไป ‘ทุกวันนี้ผู้คนใช้ชีวิตอยู่กับการสื่อสารผ่านสื่อดิจิทัล ซึ่งสื่อออนไลน์มีกระบวนการทํางานที่ ซับซ้อนและยาก
ต่อการควบคุม การจัดการกับข้อมูลเพื่อให้มีเนื้อหาที่เหมาะสมจึงเป็นสิ่งที่ทําได้ยากยิ่ง เด็กและเยาวชนจึงกลายเป็นกลุ่มเปราะบางที่อาจได้รับผลกระทบเชิงล
จากการเปิดรับข้อมูลข่าวสารในชีวิตประจําวัน’ เพื่อส่งเสริมทักษะให้เด็กและเยาวชนมีทักษะการรู้เท่าทันสื่อ เพื่อรับมือกับข้อมูลข่าวสารที่มีเนื้อหาไม่เหมาะสม พร้อมกับส่งเสริมการใช้สื่อเป็นช่องทางในการศึกษาเรียนรู้ทักษะในการเข้าถึงสื่อ และสามารถ วิเคราะห์ ประเมินสื่อ ได้อย่างมีประสิทธิภาพ
ดร.ธนกร ศรีสุขใส กล่าวว่า กองทุนพัฒนาสื่อปลอดภัยและสร้างสรรค์ มีความมุ่งมั่นที่จะสร้างคนให้เป็นบุคลากรที่ดีและมีคุณภาพ สร้างสื่อ สร้างภูมิคุ้มกันเพื่อป้องกันการรับสื่อที่เป็นอันตราย กองทุนฯ เป็นเพียงผู้เริ่มต้นแต่ต้องอาศัยความร่วมมือจากทุกฝ่ายในการผลักดันให้เกิดสื่อที่ปลอดภัยและสร้างสรรค์
โครงการค่ายเยาวชนไทยรู้เท่าทันสื่อ เป็นโครงการที่ต้องการสร้างภูมิคุ้มกันให้กับเด็กและเยาวชน เนื่องจากในสังคมปัจจุบันทุกคนสามารถเข้าถึงสื่อได้อย่างง่ายดาย จึงจําเป็นต้องมีภูมิคุ้มกันที่ดีให้กับเด็กและเยาวชน ตามยุทธศาสตร์ของกองทุนพัฒนาสื่อปลอดภัยและสร้างสรรค์
โครงการนี้เกิดขึ้นเพราะต้องการให้เกิดทักษะในโลกยุคใหม่ อีกทั้งยังเปิดพื้นที่ เพิ่มโอกาสในการแสดงออก และนําเสนอผลงาน สนับสนุนให้ทุกคนเรียนรู้ และพัฒนาตนเอง โดยมีการจัดอบรมทั้งในรูปแบบออนไลน์และออนไซต์ เพื่อให้ผู้เข้าร่วมมีทักษะการรู้เท่าทันสื่อ และผลิตผลงานที่สร้างแรงบันดาลใจเป็นสื่อที่ปลอดภัยและสร้างสรรค์ของสังคม
ทั้งนี้ ผู้ที่สนใจ สามารถส่งผลงานการผลิตคลิปสร้างสรรค์ ภายใต้หัวข้อ “ค่ายเยาวชนไทยรู้เท่าทันสื่อ” (Digi Camp) ความยาว 3-5 นาที
ชิงเงินรางวัลมูลค่ารวม 420,000 บาท โดยโครงการฯ เริ่มเปิดรับสมัครผู้ที่สนใจเข้าร่วมค่ายเยาวชนไทยรู้เท่าทันสื่อ
พร้อมส่งผลงานเข้าประกวดตั้งแต่วันนี้ - 13 กุมภาพันธ์ 2566 โดยมีคณะกรรมการ คัดเลือก 30 สุดยอดผลงาน เพื่อลุ้นรางวัลชนะเลิศ ในเดือนเมษายน 2566 นี้
ติดตามรายละเอียดเพิ่มเติม ได้ที่ Facebook : Digi Camp หรือสามารถสอบถามได้ที่เบอร์ 093-525-7090 , 063-994-4434
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการให้เร่งดำเนินการตามขั้นตอน ผลักดันความร่วมมือไทยและสหภาพยุโรปให้มีความคืบหน้า หลังไทยและสหภาพยุโรปได้ลงนามร่าง PCA EU-Thai ในระหว่างการประชุมยอดอาเซียน-ส
วันพฤหัสบดีที่ 12 มกราคม 2566
12/01/2566
โฆษกรัฐบาลเผย นายกฯ สั่งการให้เร่งดําเนินการตามขั้นตอน ผลักดันความร่วมมือไทยและสหภาพยุโรปให้มีความคืบหน้า หลังไทยและสหภาพยุโรปได้ลงนามร่าง PCA EU-Thai ในระหว่างการประชุมยอดอาเซียน-ส
โฆษกรัฐบาลเผย นายกฯ สั่งการให้เร่งดําเนินการตามขั้นตอน ผลักดันความร่วมมือไทยและสหภาพยุโรปให้มีความคืบหน้า หลังไทยและสหภาพยุโรปได้ลงนามร่าง PCA EU-Thai ในระหว่างการประชุมยอดอาเซียน-สหภาพยุโรป สมัยพิเศษ ที่ผ่านมา
วันที่ 12 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เน้นย้ําให้เร่งการดําเนินการตามขั้นตอน เพื่อผลักดันความร่วมมือไทยและสหภาพยุโรปให้มีความคืบหน้าอย่างเป็นรูปธรรม หลังไทยและสหภาพยุโรปได้ลงนามร่าง PCA EU-Thai พร้อมมุ่งเน้นผลประโยชน์ของไทยและประชาชนชาวไทย
โฆษกประจําสํานักนายกรัฐมนตรีกล่าวว่า หลังจากที่นายกรัฐมนตรีร่วมในพิธีลงนามร่างกรอบความตกลงว่าด้วยความเป็นหุ้นส่วนและความร่วมมือรอบด้านระหว่างสหภาพยุโรปและรัฐสมาชิกฝ่ายหนึ่งกับราชอาณาจักรไทยอีกฝ่ายหนึ่ง (Framework Agreement on Comprehensive Partnership and Cooperation between the European Union and its Member States, of the one part, and the Kingdom of Thailand, of the other part) หรือ PCA EU-Thai ในระหว่างการประชุมยอดอาเซียน-สหภาพยุโรป สมัยพิเศษ ที่กรุงบรัสเซลส์ ประเทศเบลเยียม เมื่อวันที่ 14 ธันวาคม ที่ผ่านมา โดยในการดําเนินการขั้นต่อไปกระทรวงการต่างประเทศเตรียมจะจัดกิจกรรมรับฟังความคิดเห็นจากประชาชนเพิ่มเติม และเพื่อให้ร่าง PCA มีผลบังคับใช้ คณะรัฐมนตรีจะนําเรื่องเข้าสู่การพิจารณาของรัฐสภาเพื่อขอความเห็นชอบในการให้สัตยาบันต่อร่าง PCA เพื่อให้มีผลผูกพันไทย
ทั้งนี้ การลงนามร่าง PCA หลังใช้เวลาเจรจากันมานานกว่า 18 ปี นับได้ว่าเป็นความสําเร็จครั้งประวัติศาสตร์ที่จะช่วยยกระดับความสัมพันธ์ระหว่างไทยกับสหภาพยุโรปให้เป็นใกล้ชิดยิ่งขึ้น เป็นโอกาสแลกเปลี่ยนความรู้และแนวปฏิบัติที่ดีระหว่างไทยกับสหภาพยุโรป ซึ่งสามารถต่อยอดในการพัฒนาขีดความสามารถในการแข่งขัน และยกระดับการบริหารจัดการในสาขาต่าง ๆ ให้มีประสิทธิภาพมากขึ้น รวมถึงการปรับปรุงกฎระเบียบของไทยให้ทันสมัยสอดคล้องกับมาตรฐานสากลและกระแสการพัฒนาของโลก ทําให้เป็นพื้นฐานสําคัญไปสู่การเปิดการเจรจาความตกลงเขตการค้าเสรี (FTA) ไทย-อียู รอบใหม่
“นายกรัฐมนตรียึดมั่นผลประโยชน์ของประเทศ และพี่น้องชาวไทย มุ่งยกระดับความสัมพันธ์กับมิตรประเทศให้ก้าวหน้า ซึ่งการลงนามร่าง PCA กับสหภาพยุโรป นอกจากจะช่วยกระชับความสัมพันธ์และความร่วมมือที่ใกล้ชิดกับสหภาพยุโรปแล้ว ยังจะช่วยเพิ่มโอกาส เพิ่มช่องทางทางการค้า การลงทุน การท่องเที่ยว รวมถึงบทบาทของไทยในเวทีระหว่างประเทศอีกด้วย ทั้งนี้ นายกรัฐมนตรีขอบคุณทุกหน่วยงานไทยที่เกี่ยวข้อง ในความพยายามร่วมกันตลอด 18 ปีที่ผ่านมา จนสามารถก้าวผ่านอุปสรรคและความท้าทาย นําไปสู่การลงนามร่าง PCA กับสหภาพยุโรปได้ในที่สุด” นายอนุชาฯ กล่าว
รัฐบาลไทย-ข่าวทำเนียบรัฐบาล-​Cabinet approves special holiday on May 5
วันพฤหัสบดีที่ 12 มกราคม 2566
12/01/2566
​Cabinet approves special holiday on May 5
​Cabinet approves special holiday on May 5
January 10, 2023, Deputy Government Spokesperson Traisuree Taisaranakul disclosed that the cabinet has made approval to a special public holiday on May 5, 2023 to make it a four-day holiday including the weekend. This is in order to boost domestic economy, especially the tourism sector.
According to the Deputy Government Spokesperson, announcement of the special public holiday will enable Government agencies and state enterprises, as well as the private sector, to plan their activities in advance. With an addition of May 5 as an extra holiday, public holidays, including substitution holidays, in 2023 total 24 days.
Public holidays and substitution holidays for the year 2023 comprise:
January 1 & 2 New Year and a substitution holiday
March 6 Makha Bucha Day
April 6 Chakri Day
April 13 - 15 Songkran holidays
April 17 substitution holiday
May 4 Coronation Day
May 5 special holiday
May 17 Royal Ploughing Day
June 3 Birthday of HM the Queen and Visakha Bucha Day
June 5 substitution holiday
July 28 HM the King’s birthday
August 1 Asalha Puja Day
August 2 Buddhist Lent Day
August 12 Birthday of the HM Queen Sirikit the Queen Mother and Mother’s Day
August 14 substitution holiday
October 13 late King Bhumibol Adulyadej Memorial Day
October 23 King Chulalongkorn Day
December 5 Birthday of the late King Bhumibol Adulyadej
December 10 Constitution Day
December 11 substitution holiday
December 31 New Year’s Eve
รัฐบาลไทย-ข่าวทำเนียบรัฐบาล-ออมสินยกย่องเด็กและเยาวชนดีเด่นโครงการธนาคารโรงเรียน นำเข้าพบนายกรัฐมนตรีและทัศนศึกษาสร้างเสริมประสบการณ์ เนื่องในวันเด็กแห่งชาติ 2566
วันพฤหัสบดีที่ 12 มกราคม 2566
12/01/2566
ออมสินยกย่องเด็กและเยาวชนดีเด่นโครงการธนาคารโรงเรียน นําเข้าพบนายกรัฐมนตรีและทัศนศึกษาสร้างเสริมประสบการณ์ เนื่องในวันเด็กแห่งชาติ 2566
ธ.ออมสินจัดกิจกรรมพิเศษเพื่อเด็กและเยาวชนดีเด่นที่ผ่านการคัดเลือกจากโรงเรียนในโครงการธนาคารโรงเรียน ธ.ออมสิน กว่า 1,200 แห่งทั่วประเทศ เนื่องในโอกาสวันเด็กแห่งชาติ ปี 2566 เข้าพบนายกรัฐมนตรี เพื่อรับฟังโอวาท ณ ตึกสันติไมตรี ทําเนียบรัฐบาล
ธนาคารออมสินจัดกิจกรรมพิเศษเพื่อเด็กและเยาวชนดีเด่นที่ผ่านการคัดเลือกจากโรงเรียนในโครงการธนาคารโรงเรียน ธนาคารออมสิน จํานวนกว่า 1,200 แห่งทั่วประเทศ เนื่องในโอกาสวันเด็กแห่งชาติ ปี 2566 ผู้ที่ได้รับเลือกให้เข้าร่วมกิจกรรมเป็นนักเรียนที่มีบทบาทโดดเด่นด้านการเป็นผู้นําการออม รวมถึงมีความประพฤติปฏิบัติตนเป็นคนดี เรียนดี มีคุณธรรมจริยธรรม ซื่อสัตย์ ขยัน และอุทิศตนเพื่อประโยชน์ส่วนรวม โดยธนาคารได้นําคณะเยาวชนทั้ง 20 รายที่ได้รับเลือก เข้าพบพลเอกประยุทธ์ จันทร์โอชา นายกรัฐมนตรี เพื่อรับฟังโอวาท พร้อมรับโล่เกียรติคุณ และเกียรติบัตรเด็กและเยาวชนดีเด่น ณ ตึกสันติไมตรี ทําเนียบรัฐบาล
นอกจากนี้ ธนาคารยังได้มอบเสื้อสามารถของโครงการธนาคารโรงเรียนแก่เยาวชนดีเด่นทั้ง 20 ราย เพื่อเชิดชูผลงานและการมีจิตสาธารณะ เสียสละปฏิบัติหน้าที่เป็นผู้นําการออมของโรงเรียน รวมถึงได้นําคณะเยาวชนทัศนศึกษา ณ พิพิธภัณฑ์เรียนรู้การลงทุน “INVESTORY” ตลาดหลักทรัพย์แห่งประเทศไทย และร่วมชมภาพยนตร์ “AVATAR : วิถีแห่งสายน้ํา” เพื่อสร้างขวัญกําลังใจและสร้างเสริมประสบการณ์แก่เยาวชนที่เป็นแบบอย่างที่ดีของสังคม
สําหรับวันเด็กแห่งชาติ ประจําปี 2566 ธนาคารได้เปิดให้เด็กและเยาวชนที่ลงทะเบียนออนไลน์จองสิทธิ์ฝากเงินเพื่อรับกระปุกออมสิน “ตุ๊กตาล้มลุก” ตั้งแต่วันที่ 9 – 12 มกราคม 2566 สามารถฝากเงินในวันที่ 14 มกราคม 2566 ที่สาขาของธนาคารออมสินทั่วประเทศ และขอรับกระปุกออมสินได้ ณ สาขาที่ลงทะเบียนจองสิทธิ์ฝากเงิน ตั้งแต่วันที่ 14 – 31 มกราคม 2566 นอกจากนี้ ที่ธนาคารออมสินสํานักงานใหญ่ มีการจัดกิจกรรมร่วมสนุกสําหรับเด็ก ๆ ที่เข้าร่วมงาน พร้อมรับของแจกของรางวัลมากมาย ตั้งแต่เวลา 08.00 – 12.00 น. รวมถึงยังสามารถร่วมกิจกรรมต่าง ๆ ได้ ณ สาขาที่ตั้งอยู่ในสํานักงานภาค 18 แห่งทั่วประเทศ
รัฐบาลไทย-ข่าวทำเนียบรัฐบาล-“ทิพานัน” โชว์ รัฐบาล”พล.อ.ประยุทธ์” ให้ความสำคัญ MSMEs  มากที่สุดเท่าที่เคยมีมา ทั้งเสริมแหล่งทุน-ช่องทางขาย-ขยายวิจัยพัฒนาผลิตภัณฑ์-ดันดิจิทัล พาไทยเติบโตสู่ตลาดโลก
วันพฤหัสบดีที่ 12 มกราคม 2566
12/01/2566
“ทิพานัน” โชว์ รัฐบาล”พล.อ.ประยุทธ์” ให้ความสําคัญ MSMEs  มากที่สุดเท่าที่เคยมีมา ทั้งเสริมแหล่งทุน-ช่องทางขาย-ขยายวิจัยพัฒนาผลิตภัณฑ์-ดันดิจิทัล พาไทยเติบโตสู่ตลาดโลก
“ทิพานัน” โชว์ รัฐบาล”พล.อ.ประยุทธ์” ให้ความสําคัญ MSMEs  มากที่สุดเท่าที่เคยมีมา ทั้งเสริมแหล่งทุน-ช่องทางขาย-ขยายวิจัยพัฒนาผลิตภัณฑ์-ดันดิจิทัล พาไทยเติบโตสู่ตลาดโลก
วันที่ 12 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 1/2566 ว่า ในปี 2565 รัฐบาล พล.อ.ประยุทธ์ จันทร์โอชา นายกรัฐมนตรี ประสบความสําเร็จในการส่งเสริมวิสาหกิจขนาดย่อมและขนาดกลาง (Micro, Small and Medium-sized Enterprises: MSME) พบว่า เป็นความสําเร็จที่จํานวนวิสาหกิจขนาดย่อมและขนาดกลาง มี 3.21 ล้านราย คิดเป็นร้อยละ 99.55 ของจํานวนวิสาหกิจทั้งหมดของไทย เพิ่มขึ้นร้อยละ 0.67 เมื่อพิจารณาขนาดวิสาหกิจ แบ่งเป็น รายย่อย (Micro-sized Enterprises) 2,742,416 รายคิดเป็นร้อยละ 85.74 ขนาดย่อม (Small-sized Enterprises) จํานวน 412,962 รายคิดเป็นร้อยละ 12.91 และขนาดกลาง (Medium-sized Enterprises) จํานวน 43,106 รายคิดเป็นร้อยละ 1.35 โดยในปี 2564 มูลค่า GDP ของวิสาหกิจขนาดย่อมและขนาดกลางมีจํานวน 5.60 ล้านล้านบาท และคาดขยายตัวเพิ่มขึ้นร้อยละ 4.9 คิดเป็นมูลค่า GDP ของวิสาหกิจขนาดย่อมและขนาดกลางปี 2565 จํานวน 6.02 ล้านล้านบาท
น.ส.ทิพานัน กล่าวว่า นอกจากมูลค่า GDP ที่เพิ่มขึ้นแล้ว ในปี 2565 กลุ่ม MSMEs วิสาหกิจขนาดย่อมและขนาดกลางยังมีจํานวนการจ้างงานสูงถึง 12.60 ล้านคน คิดเป็นร้อยละ 71.75 ของการจ้างงานทั้งประเทศ ดังนั้นรัฐบาลจึงเดินหน้าส่งเสริม MSMEs อย่างเต็มที่เพราะเป็นเครื่องจักรสําคัญในด้านเศรษฐกิจของประเทศ ดังนั้นจึงมีมาตรการช่วยเหลือต่าง ๆ เช่น จัดทําฐานข้อมูล Big Data การสนับสนุนแหล่งทุนในรูปแบบต่าง ๆ การสนับสนุนเชื่อมโยงระหว่างผู้ซื้อรายใหญ่กับผู้ขายรายย่อย และที่สําคัญคือ ความสําเร็จในการเป็นเจ้าภาพจัดงานประชุมเอเปค 2022 โดยรัฐบาล พล.อ.ประยุทธ์ ประสานความร่วมมือและผลักดันให้ MSMEs วิสาหกิจขนาดย่อมและขนาดกลางเป็นประเด็นพัฒนาร่วมกัน กับเอเปคที่มี 21 เขตเศรษฐกิจเข้าร่วม โดยประชากรรวม 1 ใน 3 ของโลก มีผลิตภัณฑ์มวลรวม (GDP) รวมกันและมูลค่าการค้ารวมกันเกินครึ่งของโลก เป็นตลาดสินค้าขนาดใหญ่ของโลกยอมรับใน “เป้าหมายกรุงเทพฯ ว่าด้วยเศรษฐกิจชีวภาพ เศรษฐกิจหมุนเวียน และเศรษฐกิจสีเขียว” (Bangkok Goals on BCG Economy) และมุ่งมั่นสนับสนุนสินค้าและการค้าการลงทุนของ MSMEs ในตลาดต่างประเทศ ดังนั้นทิศทางของรายได้และการพัฒนาวิสาหกิจขนาดย่อมและขนาดกลางของไทยจึงมีแนวโน้มเพิ่มสูงมากขึ้น มีอนาคตที่ดีในตลาดการส่งออกต่างประเทศ
“ที่ผ่านมารัฐบาลสนับสนุนส่งเสริมทั้งทางด้านการเข้าถึงแหล่งเงินทุน การพัฒนาและวิจัยผลิตภัณฑ์ การหาช่องทางจัดจําหน่ายทั้งในและต่างประเทศ รวมถึงอํานวยความสะดวกให้ผู้ประกอบการโดยพัฒนาระบบ SME One ID ที่เป็นการนําเทคโนโลยีดิจิทัลมาใช้ในการบริหารงานและให้บริการประชาชน ดังนั้นไม่มีรัฐบาลใดให้ความสําคัญกับ MSMEs แบบรัฐบาลนี้ เพราะท่านนายกฯ พล.อ.ประยุทธ์ ตั้งใจทําอย่างมุ่งมั่นเพื่ออนาคต ให้ MSMEs ไทยเติบโตและสามารถเข้าไปสู่ห่วงโซ่ของธุรกิจขนาดใหญ่ สามารถเป็นกลไกที่สําคัญที่จะนําพาประเทศก้าวเดินไปข้างหน้า” น.ส.ทิพานัน กล่าว
รัฐบาลไทย-ข่าวทำเนียบรัฐบาล-SME D Bank มอบกระปุกออมทรัพย์ ‘รักออม รักษ์โลก’ วันเด็กแห่งชาติ ปี 66 ปลูกฝังเด็กไทย รักการออม รักษ์สิ่งแวดล้อม ตามแนวทาง BCG
วันพฤหัสบดีที่ 12 มกราคม 2566
12/01/2566
SME D Bank มอบกระปุกออมทรัพย์ ‘รักออม รักษ์โลก’ วันเด็กแห่งชาติ ปี 66 ปลูกฝังเด็กไทย รักการออม รักษ์สิ่งแวดล้อม ตามแนวทาง BCG
SME D  Bank ดําเนินกิจกรรมด้านสังคมและสิ่งแวดล้อม (CSR) จัดทํากระปุกออมทรัพย์ “รักออม รักษ์โลก” ส่งมอบแก่หน่วยงานต่าง ๆ ไม่ว่าจะเป็นโรงเรียน มูลนิธิ โรงพยาบาล สํานักงานเขต และหน่วยงานราชการ ทหาร-ตํารวจ
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ดําเนินกิจกรรมด้านสังคมและสิ่งแวดล้อม (CSR) จัดทํากระปุกออมทรัพย์ “รักออม รักษ์โลก” ส่งมอบแก่หน่วยงานต่าง ๆ ไม่ว่าจะเป็นโรงเรียน มูลนิธิ โรงพยาบาล สํานักงานเขต และหน่วยงานราชการ ทหาร-ตํารวจ เช่น สํานักงานเลขาธิการสภาผู้แทนราษฎร สํานักงานเขตพญาไท สถาบันประสาทวิทยา กรมดุริยางค์ทหารบก กรมประชาสัมพันธ์ สถานีวิทยุโทรทัศน์แห่งประเทศไทย ศูนย์เยาวชนกรุงเทพมหานคร (ไทย-ญี่ปุ่น) และ ชมรมหมู่บ้านพฤกษา 3 เป็นต้น เพื่อนําไปมอบเป็นของขวัญให้แก่เด็ก ๆ ในการจัดกิจกรรมวันเด็กแห่งชาติ ประจําปี 2566 ตามสถานที่ต่าง ๆ ในวันเสาร์ที่ 14 มกราคม 2566 ถือเป็นการร่วมปลูกจิตสํานึกให้เด็กไทยมีนิสัยรักการออมเงิน พร้อมเรียนรู้โมเดลเศรษฐกิจแบบใหม่ ด้วยลวดลายกระปุกออมทรัพย์ที่สื่อถึงการใส่ใจสิ่งแวดล้อม ตามแนวทาง BCG Model โดยขอให้เด็ก ๆ ยึดปฏิบัติตามหลักคําขวัญวันเด็กประจําปีนี้ที่ว่า “รู้หน้าที่ มีวินัย ใฝ่ความดี” เสริมสร้างให้เติบโตขึ้นเป็นผู้ใหญ่ที่มีคุณภาพ เป็นกําลังสําคัญในการพัฒนาประเทศต่อไปในอนาคต
รัฐบาลไทย-ข่าวทำเนียบรัฐบาล-สำนักงานสลากฯ เผยสลากดิจิทัลผ่านแอปเป๋าตังผลตอบรับดี สลาก 80 บาทมีอยู่จริง พร้อมเตรียมเพิ่มจำนวน ในปี 2566
วันพฤหัสบดีที่ 12 มกราคม 2566
12/01/2566
สํานักงานสลากฯ เผยสลากดิจิทัลผ่านแอปเป๋าตังผลตอบรับดี สลาก 80 บาทมีอยู่จริง พร้อมเตรียมเพิ่มจํานวน ในปี 2566
สํานักงานสลากฯ เผยสลากดิจิทัลผ่านแอปเป๋าตังผลตอบรับดี สลาก 80 บาทมีอยู่จริง พร้อมเตรียมเพิ่มจํานวน ในปี 2566 ส่วนปัญหาสลากเกินราคาและแพลตฟอร์มออนไลน์ จะดําเนินการอย่างจริงจังในทุกฐานความผิดจากทุกกฎหมายที่เกี่ยวข้อง
วันนี้ (11 มกราคม 2566) นายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล เปิดเผยต่อผู้สื่อข่าวถึงการจําหน่ายสลากดิจิทัลงวด 17 มกราคม 2566 ซึ่งมีจํานวนสลากมากถึง 17,129,000 ใบ เป็นสลากของตัวแทนรายย่อย 34,258 ราย ได้รับความสนใจจากซื้อสลากเป็นอย่างมาก สลากขายหมดอย่างรวดเร็ว เนื่องจากผู้ซื้อเลือกซื้อเลขที่ต้องการได้ในราคาไม่เกิน 80 บาท จากผลตอบรับที่ดีอย่างต่อเนื่องในปี 2566 สํานักงานสลากฯ จะเพิ่มจํานวนสลากดิจิทัลให้เพียงพอต่อความต้องการของประชาชน เพื่อเป็นทางเลือกในการซื้อสลากราคา 80 บาท ปัจจุบันรูปแบบการขายสลากในราคา 80 บาท มีหลากหลายมากขึ้น ทั้งขายผ่านแอปเป๋าตัง และจุดจําหน่ายโครงการสลาก 80 ซึ่งขณะนี้กระจายอยู่เกือบ 2,000 จุดทั่วประเทศมีจํานวนสลากมากกว่า 2 ล้านใบ
ประธานกรรมการสลากกินแบ่งรัฐบาล กล่าวต่อไปอีกว่า ในส่วนของการดําเนินการแก้ปัญหาสลากเกินราคาและแพลตฟอร์มออนไลน์นั้น สํานักงานสลากฯ จะมีการดําเนินการอย่างจริงจังในทุกฐานความผิดจากทุกกฎหมายที่เกี่ยวข้อง โดยได้มีการประชุมร่วมกับกรมสรรพากร กรมพัฒนาธุรกิจการค้า กรมทรัพย์สินทางปัญญา กรมการปกครอง สํานักงานอัยการสูงสุด สํานักงานตํารวจแห่งชาติ สํานักงาน ปปง. กรมสอบสวนคดีพิเศษ สํานักงานคณะกรรมการคุ้มครองผู้บริโภค และกระทรวงดิจิทัลเพื่อเศรษฐกิจและสังคม ไปเมื่อวันที่ 5 มกราคม 2566 เพื่อวางกรอบแนวทางการบูรณาการการทํางานร่วมกัน ซึ่งจากนี้ไปจะเห็นการดําเนินคดีออกมาอย่างต่อเนื่อง
ในส่วนของการจําหน่ายสลากดิจิทัลผ่านแอปเป๋าตัง ของสํานักงานสลากฯ ขอยืนยันว่า เป็นการดําเนินการอย่างถูกต้องตามกฎหมายในทุกขั้นตอน มีการขออนุญาตประกอบธุรกิจตามพระราชบัญญัติขายตรงและตลาดแบบตรง พ.ศ. 2545 สลากทุกใบเป็นของตัวแทนรายย่อยและทุกใบราคา 80 บาท
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิร่วมกับกรมอนามัยและองค์การบริหารส่วนตำบลหนองปรือ มอบป้ายรับรองมาตรฐานอาหารสะอาด รสชาติอร่อย (Clean Food Good Taste) ตามโครงการคุ้มครองผู้บริโภค ประจำปี 2566
วันพฤหัสบดีที่ 12 มกราคม 2566
ท่าอากาศยานสุวรรณภูมิร่วมกับกรมอนามัยและองค์การบริหารส่วนตําบลหนองปรือ มอบป้ายรับรองมาตรฐานอาหารสะอาด รสชาติอร่อย (Clean Food Good Taste) ตามโครงการคุ้มครองผู้บริโภค ประจําปี 2566
...
ท่าอากาศยานสุวรรณภูมิร่วมกับกรมอนามัยและองค์การบริหารส่วนตําบลหนองปรือ มอบป้ายรับรองมาตรฐานอาหารสะอาด รสชาติอร่อย (Clean Food Good Taste) ตามโครงการคุ้มครองผู้บริโภค ประจําปี 2566 ให้แก่ผู้ประกอบการร้านอาหารภายในอาคารผู้โดยสาร ท่าอากาศยานสุวรรณภูมิ
เมื่อวันที่ 11 มกราคม 2566 เวลา 10.00 น. นายแพทย์ สุวรรณชัย วัฒนายิ่งเจริญชัย อธิบดีกรมอนามัย นายรัชชาณลกิตติพัทธ์ รองผู้อํานวยการท่าอากาศยานสุวรรณภูมิ (สายปฏิบัติการ 2) นายอุดมกลิ่นพวงนายกองค์การบริหารส่วนตําบลหนองปรือ ร่วมเป็นประธานในพิธีมอบป้ายรับรองมาตรฐานอาหารสะอาด รสชาติอร่อย (Clean Food Good Taste) ให้แก่ร้านอาหารภายในอาคารผู้โดยสารท่าอากาศยานสุวรรณภูมิ (ทสภ.) จํานวน 58 ร้าน ที่ผ่านเกณฑ์การตรวจประเมินจากสํานักงานสาธารณสุขจังหวัดสมุทรปราการ เพื่อรับรองคุณภาพความสะอาด และปลอดภัย ประจําปี 2566 โดยมี ผู้แทนจากกรมอนามัย กระทรวงสาธารณสุข ผู้แทนสํานักงานสาธารณสุขจังหวัดสมุทรปราการ ผู้แทนบริษัท คิง เพาเวอร์ สุวรรณภูมิ จํากัด และผู้ประกอบกิจการร้านอาหารภายใน ทสภ. เข้าร่วมในพิธีมอบป้ายรับรองฯ ณ ห้องจัดเลี้ยง 1 ชั้น 5 อาคารสํานักงานท่าอากาศยานสุวรรณภูมิ (AOB)
รัฐบาลไทย-ข่าวทำเนียบรัฐบาล-​Southern border kids happily attend 2023 National Children’s Day event organized by SBPAC
วันพฤหัสบดีที่ 12 มกราคม 2566
12/01/2566
​Southern border kids happily attend 2023 National Children’s Day event organized by SBPAC
​Southern border kids happily attend 2023 National Children’s Day event organized by SBPAC
January 12, 2023, Deputy Government Spokesperson Ratchada Thanadirek, in her capacity as member of Government’s special representatives for solving problems in the Southern border provinces, disclosed that Prime Minister and Defense Minister Gen. Prayut Chan-o-cha expressed appreciation toward all concerned sectors for supporting the organization of the 2023 National Children’s Day activities at Southern Border Provinces Administrative Centre (SBPAC), which was attended by approx. 1,000 local children from the vulnerability groups, i.e., children with special needs, orphans, children from the poor families, and children whose parents are involved in security situation. The event featured a number of activities, such as mobile planetarium, arts, food, and music, and gift giving of over 17,000 pieces. The gifts will also be distributed to kids across the Southern border area.
Sponsorship and support provided by both public and private agencies for SBPAC’s 2023 National Children’s Day event demonstrates that all concerned sides are eager to give children and youths in the Southern border provinces happiness and fun, just like kids elsewhere. SBPAC, as the leading agency, has been working together with other agencies to promote child development in the Southern border area by addressing malnutrition in children, enhancing their language skills and scientific knowledge, and promoting multi-cultural coexistence, etc.
The Deputy Government
Spokesperson stated that the Prime Minister was pleased to learn that the kids were happy attending the event. He also wished them good health and happiness to become children of the next generation with the bright future who are the driving forces for national development and sustainable peace. The Government strives to implement its policies to ensure that no one is left behind, especially the vulnerability groups, and to minimize social disparity.
รัฐบาลไทย-ข่าวทำเนียบรัฐบาล-“กรุงไทย” แจกซอง “อั่งเปา-ถุงส้ม” เสริมสิริมงคล เฮงรับตรุษจีน พร้อมเชิญชวนมอบอั่งเปาดิจิทัลผ่าน Krungthai NEXT
วันพฤหัสบดีที่ 12 มกราคม 2566
12/01/2566
“กรุงไทย” แจกซอง “อั่งเปา-ถุงส้ม” เสริมสิริมงคล เฮงรับตรุษจีน พร้อมเชิญชวนมอบอั่งเปาดิจิทัลผ่าน Krungthai NEXT
ธ.กรุงไทยร่วมฉลองเทศกาลตรุษจีนประจําปี 2566 จัดเตรียม ซองอั่งเปา “กง สี่ ฟา ไฉ” และถุงผ้าใส่ส้ม เพื่อส่งมอบให้กับลูกค้าทั่วประเทศเสริมสิริมงคล โดยบนซองจัดพิมพ์รูปกระต่ายสีขาวสดใสในอิริยาบทต่างๆ ท่ามกลางมวลดอกไม้ผลิบาน สื่อความหมายมงคลถึงความสุขสดใส
ธนาคารกรุงไทย ร่วมฉลองเทศกาลตรุษจีนประจําปี 2566 จัดเตรียม ซองอั่งเปา “กง สี่ ฟา ไฉ” และถุงผ้าใส่ส้ม เพื่อส่งมอบให้กับลูกค้าทั่วประเทศเสริมสิริมงคล โดยบนซองจัดพิมพ์รูปกระต่ายสีขาวสดใสในอิริยาบทต่างๆ ท่ามกลางมวลดอกไม้ผลิบาน สื่อความหมายมงคลถึงความสุขสดใส อุดมสมบูรณ์ โชคลาภ ความมั่งคั่ง เจริญก้าวหน้าในศักราชใหม่ พร้อม QR Code ด้านหลังซองอั่งเปา ให้สแกนรับชมคลิปพิเศษจาก น้องวายุ ที่พาไปขอพรเสริมสิริมงคลที่วัดเล่งเน่ยยี่ 2 จังหวัดนนทบุรี โดยลูกค้าสามารถขอรับซองอั่งเปาและถุงส้มได้ที่ธนาคารกรุงไทยทุกสาขาทั่วประเทศ
นอกจากนี้ ขอเชิญชวนลูกค้ามอบความสุขด้วยการมอบอั่งเปาดิจิทัลผ่านแอปพลิเคชันKrungthai NEXT พร้อมพิมพ์ข้อความอวยพรผ่าน e-Slip ธีมตรุษจีน ทําให้สามารถส่งมอบความสุขให้คนที่คุณรักได้สะดวก รวดเร็ว ทําได้ทุกที่ ทุกเวลา ตลอด 24 ชั่วโมง แม้อยู่ห่างไกลกัน
ทั้งนี้ในช่วงเทศกาลตรุษจีนปี 2566 ธนาคารกรุงไทยได้สํารองเงินสด เพื่อรองรับการใช้บริการของลูกค้าและประชาชน ทั้งการใช้บริการที่สาขาและ ตู้ ATM ระหว่างวันที่ 19-24 มกราคม 2566 จํานวน 30,443 ล้านบาท แยกเป็นพื้นที่กทม.จํานวน 6,050 ล้านบาท และภูมิภาค จํานวน 24,393 ล้านบาท เป็นการสํารองสําหรับสาขา จํานวน 6,720 ล้านบาท และตู้ ATM จํานวน 23,723 ล้านบาท อย่างไรก็ตาม ธนาคารขอเชิญชวนลูกค้าและประชาชนทําธุรกรรมการเงินผ่านช่องทางอิเล็กทรอนิกส์ เพื่อความสะดวกและปลอดภัย ลดการสัมผัสเงินสด และลดความเสี่ยงจากการแพร่ระบาดของโควิด-19
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตร ฯ เรียกประชุมคณะกรรมการนโยบายกีฬาแห่งชาติ เร่งความชัดเจนการจัดตั้งสถาบันมวยไทยแห่งชาติ และการพัฒนานักกีฬาสู้ศึกระดับนานาชาติ
วันพฤหัสบดีที่ 12 มกราคม 2566
12/01/2566
รองนายกรัฐมนตรี พลเอก ประวิตร ฯ เรียกประชุมคณะกรรมการนโยบายกีฬาแห่งชาติ เร่งความชัดเจนการจัดตั้งสถาบันมวยไทยแห่งชาติ และการพัฒนานักกีฬาสู้ศึกระดับนานาชาติ
รองนายกรัฐมนตรี พลเอก ประวิตร ฯ เรียกประชุมคณะกรรมการนโยบายกีฬาแห่งชาติ เร่งความชัดเจนการจัดตั้งสถาบันมวยไทยแห่งชาติ และการพัฒนานักกีฬาสู้ศึกระดับนานาชาติ
วันนี้ (12 มกราคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการกีฬาแห่งชาติ ณ ห้องประชุม 301 ตึกบัญชการ 1 ทําเนียบรัฐบาล
โดยที่ประชุมรับทราบ ความคืบหน้าของการจัดตั้งสถาบันมวยไทยแห่งชาติ ที่มุ่งสร้างมาตรฐานให้กีฬามวยไทย 5 ด้าน คือ การบริหารค่ายมวย ผู้ฝึกสอน การเรียนการสอน การจัดการแข่งขัน และการตัดสินมวยไทย
นอกจากนั้น ยังได้ร่วมพิจารณาและให้ความเห็นชอบ การขับเคลื่อนแผนพัฒนาการกีฬาแห่งชาติ ปี 2566 - 2570 และแนวทางการพัฒนานักกีฬาทีมชาติไทย ให้ประสบความสําเร็จในการแข่งขันในกีฬาระดับนานาชาติ รวมทั้ง ประเด็นการพัฒนาของศูนย์ตรวจสอบสารต้องห้ามในนักกีฬา และสถาบันวิทยาศาสตร์การวิเคราะห์และตรวจสารในนักกีฬา และการเสนอตัวเป็นเจ้าภาพการจัดการแข่งขันกีฬานักเรียนโลก ปี 2571
พลเอก ประวิตร ฯ ได้ย้ําว่า “กีฬามวยไทย” เป็นทั้งภูมิปัญญาและศิลปะของไทย ซึ่งเป็นซอฟพาวเวอร์ที่สําคัญของชาติ ที่ต้องเร่งผลักดันสู่สากลอย่างกว้างขวางและเป็นรูปธรรมโดยเร็ว จึงต้องเร่งจัดหาความชัดเจนขององค์กรหรือสถาบันรองรับ รวมทั้งต้องเร่งกําหนดการบริหารจัดการ และการขับเคลื่อนมาตรฐานกีฬามวยไทยทั้ง 5 ด้าน ให้เกิดผลครอบคลุมทุกความร่วมมือกับภาคส่วนต่าง ๆในลักษณะการมีส่วนร่วมมากขึ้น จึงขอให้ คณะกรรมการนโยบายกีฬาแห่งชาติ เร่งขับเคลื่อนภารกิจนี้ให้เป็นรูปธรรมโดยเร็ว เพื่อมิให้ไทยเสียโอกาส สําหรับการพัฒนานักกีฬา โดยถือเป็น “การสร้างคน สร้างชาติ” ในภาพกว้างและการพัฒนานักกีฬาสู่การแข่งขันระดับโลกไปพร้อมกัน จึงขอให้น้ําหนักการทํางานที่ต้องเร่งดําเนินการอย่างเป็นระบบ พร้อมทั้ง ขอย้ําให้ทุกหน่วยงาน ร่วมขับเคลื่อนแผนพัฒนาการกีฬาแห่งชาติ ให้ประสบความสําเร็จตามที่กําหนด เพื่อให้นักกีฬาของไทยก้าวสู่ระดับสากล ทั้งนี้ขอย้ํา ทุกหน่วยงานที่เกี่ยวข้อง กํากับดูแลอย่างรัดกุม ไม่ให้มีการใช้สารต้องห้ามในนักกีฬาอย่างเด็ดขาด
รัฐบาลไทย-ข่าวทำเนียบรัฐบาล-Thailand and South Korea to strengthen Soft Power cooperation
วันพุธที่ 11 มกราคม 2566
Thailand and South Korea to strengthen Soft Power cooperation
Thailand and South Korea to strengthen Soft Power cooperation
January 11, 2023, at 10.30 hrs, at the Command Building I, Government House, Deputy Secretary-General to the Prime Minister and Acting Government Spokesperson Anucha Burapachaisri met with H.E. Mr. Moon Seoung-hyun, Ambassador of the Republic of Korea (South Korea) to Thailand. Gist of the meeting is as follows:
The Government Spokesperson welcomed the Ambassador and expressed pleasure to learn that the latter has met with a number of executives and leaders of both public and private agencies since his assumption of duty last year. He hoped that the Ambassador’s experiences and expertise would well contribute to strengthening relations and cooperation between Thailand and South Korea. Thailand stands ready to support his endeavor in all dimensions.
The South Korean Ambassador congratulated cordial relations between the two countries with close cooperation in all aspects. Prime Minister and Defense Minister Gen. Prayut Chan-o-cha and President Yoon Suk Yeol met during the ASEAN Summit in Cambodia last year, and came to terms for the two countries to reinforce relations and cooperation, which include exchange of visits at all levels.
Both parties also discussed other issues of mutual interest:
The South Korean Ambassador commended the Thai Government for prioritizing the development of space technology, and was pleased to learn that Thai Minister of Higher Education, Science, Research and Innovation has visited South Korea to discuss space technology cooperation with the country’s concerned agency.
On environmental cooperation, the Government Spokesperson was glad that the Ambassador is interested in the issue of environment, which is in line with the Thai Government’s national agenda, the BCG Economic Model. Both parties also agreed on the importance of promoting cyber security. Last year, Ministry of Foreign Affairs of the two countries have met to discuss cyber security cooperation. Thailand is the first country in the region that South Korea has forged cyber security cooperation with.
Both parties came to terms to push forward Soft Power cooperation, which the two countries have great potentials. This may also be taken forward to the cooperation in tourism, food, and entertainment industry. With regard to labor cooperation, the South Korean Ambassador emphasized that Thai labors are crucial to South Korea’s economic development, and was pleased with the negotiation progress of “Working Holiday Programme” initiated by South Korea, which should address the problem of illegal labor, and promote exchange of students between the two countries.
The Ambassador also stated that South Korea has expertise in EV manufacturing and related industries, and would be interested in expanding investment in Thailand. This is relevant with the Thai Government’s policy to promote Thailand as the region’s EV manufacturing hub.
รัฐบาลไทย-ข่าวทำเนียบรัฐบาล-ก.แรงงาน หนุนเด็กไทย รักเรียนรู้ พร้อมสู้งาน ร่วมจัดกิจกรรมเนื่องในวันเด็กแห่งชาติ ประจำปี 2566 ที่กระทรวงศึกษาธิการ
วันเสาร์ที่ 14 มกราคม 2566
14/01/2566
ก.แรงงาน หนุนเด็กไทย รักเรียนรู้ พร้อมสู้งาน ร่วมจัดกิจกรรมเนื่องในวันเด็กแห่งชาติ ประจําปี 2566 ที่กระทรวงศึกษาธิการ
ก.แรงงาน หนุนเด็กไทย รักเรียนรู้ พร้อมสู้งาน ร่วมจัดกิจกรรมเนื่องในวันเด็กแห่งชาติ ประจําปี 2566 ที่กระทรวงศึกษาธิการ
วันที่ 14 มกราคม 2566นายบุญชอบ สุทธมนัสวงษ์ ปลัดกระทรวงแรงงานร่วมงานวันเด็กแห่งชาติ ประจําปี 2566 โดยมีพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
เป็นประธานในพิธีเปิดงานวันเด็กแห่งชาติประจําปี 2566 ณ กระทรวงศึกษาธิการ เขตดุสิต กรุงเทพมหานคร
สําหรับวันเด็กแห่งชาติในปีนี้พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้มอบคําขวัญว่า “รู้หน้าที่ มีวินัย ใฝ่ความดี” ด้วยตระหนักว่า เด็กและเยาวชนเป็นทรัพยากรมนุษย์อันมีค่าและเป็นความหวังต่อการนําพาประเทศสู่อนาคต เด็กทุกคนจึงต้องรู้บทบาทหน้าที่ของตน
ในการศึกษาเพื่อเพิ่มพูนทักษะ ความรู้ ความสามารถ แสวงหาประสบการณ์ที่หลากหลายตามความถนัดและความสนใจอยู่เสมอ รวมทั้งมุ่งหวังให้เด็กทุกคนมีระเบียบวินัย มีความรับผิดชอบ เคารพและเชื่อฟังคําสั่งสอนของบิดามารดา ครูอาจารย์ ปฏิบัติตามกฎกติกาทางสังคม มีความโอบอ้อมอารี ช่วยเหลือสังคมในทุกโอกาส
โอกาสเดียวกันนี้นายบุญชอบ สุทธมนัสวงษ์ ปลัดกระทรวงแรงงานพร้อมด้วยผู้บริหารหน่วยงานในสังกัดกระทรวงแรงงาน ยังได้มอบของขวัญ ซึ่งเป็นสิ่งของเครื่องเขียน อุปกรณ์การเรียน อุปกรณ์กีฬา รวมทั้งของเด็กเล่น และขนม ให้แก่เด็กที่มาร่วมกิจกรรมเนื่องในวันเด็กแห่งชาติ ประจําปี 2566 ที่บูธของหน่วยงานในสังกัดกระทรวงแรงงานบริเวณภายในกระทรวงศึกษาธิการ สําหรับในปีนี้ภายในบูธกระทรวงแรงงาน มีกิจกรรมและของรางวัลมากกมาย อาทิ การเล่นเกมหมุนวงล้อ โยนห่วง จับสลาก ตอบคําถามแจกของรางวัลมากมาย ซึ่งได้รับความสนใจจากเด็กๆ เข้าร่วมกิจกรรมเป็นจํานวนมาก
“กระทรวงแรงงาน ได้ตระหนักในคุณค่าและคุณภาพชีวิตของเด็ก จึงได้ร่วมจัดกิจกรรมวันเด็กแห่งชาติขึ้นเพื่อส่งเสริมให้ “เด็กไทย รักเรียนรู้ พร้อมสู้งาน” ให้เด็กได้เรียนรู้ในสาขาที่ตนเองมีความถนัดและสนใจ เพื่อให้เรียนจบแล้วสามารถก้าวเข้าสู่ตลาดแรงงานได้อย่างมีคุณภาพ มีทักษะฝีมือ เป็นกําลังแรงงานที่ดีมีคุณภาพ และเนื่องในโอกาสวันเด็กแห่งชาติในปีนี้ ขอให้เด็กทุกคน ซึ่งเป็นทรัพยากรที่มีคุณค่ายิ่งของประเทศชาติ ตั้งใจ ขยัน ศึกษาเล่าเรียน หมั่นฝึกฝนตนเองอยู่เสมอ ตลอดจนปฏิบัติกิจกรรมต่างๆ ที่เป็นประโยชน์ให้เกิดทักษะและมีประสบการณ์ เพื่อที่จะนําความรู้ไปใช้ในการดํารงชีวิตอย่างมีความสุข สามารถพัฒนาชาติบ้านเมืองให้เจริญก้าวหน้าในอนาคตต่อไป”นายบุญชอบกล่าวทิ้งท้าย
+++++++++++++++++++
กองเผยแพร่และประชาสัมพันธ์
14 มกราคม 2566
รัฐบาลไทย-ข่าวทำเนียบรัฐบาล-พม. พร้อมบูรณาการพัฒนาศักยภาพเด็กไทยสู่ศตวรรษที่ 21
วันศุกร์ที่ 13 มกราคม 2566
พม. พร้อมบูรณาการพัฒนาศักยภาพเด็กไทยสู่ศตวรรษที่ 21
พม. พร้อมบูรณาการพัฒนาศักยภาพเด็กไทยสู่ศตวรรษที่ 21
วันนี้ (13 ม.ค. 66) เวลา 09.30 น. ที่โรงเรียนโพธิสารพิทยากร เขตตลิ่งชัน กรุงเทพฯ พลเอก ประยุทธ์ จันทร์โอชา นายกรัฐมนตรี เป็นประธานเปิดงาน KICK OFF โครงการหนึ่งโรงเรียนหนึ่งครูอนามัย สร้างเด็กไทยรอบรู้สุขภาพ โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหาร นางสาวตรีนุช เทียนทอง รัฐมนตรีว่าการกระทรวงศึกษาธิการ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยคณะผู้บริหาร ครู และนักเรียนโรงเรียนโพธิสารพิทยากร เข้าร่วมงาน
นายจุติ กล่าวว่า เมื่อวันที่ 9 มิถุนายน 2565 กระทรวงการพัฒนาสังคมและความมั่นคงของมนุษย์ (พม.) ได้มีการลงนามความร่วมมือในบันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่ 21 พ.ศ. 2565 - 2570 "เด็กไทยในศตวรรษที่ 21 เก่ง ดี มีทักษะ แข็งแรง" ระหว่าง 12 กระทรวง ซึ่งจัดทําโดยกรมอนามัย กระทรวงสาธารณสุข นับเป็นความร่วมมือจากทุกภาคส่วนในการพัฒนาศักยภาพเด็กไทยในศตวรรษที่ 21 อย่างมีคุณภาพตามหลักกลยุทธ์ 4 H : ด้านสติปัญญา (Head) ด้านอารมณ์ จิตใจ (Heart) ด้านทักษะ ฝีมือ อาชีพ (Hand) และด้านสุขภาพ (Health) ภายใต้การมีส่วนร่วมของครอบครัวและชุมชน (Home)
นายจุติ กล่าวต่อไปว่า ทั้งนี้ เพื่อขับเคลื่อนงานพัฒนาศักยภาพเด็กตามบันทึกข้อตกลงฯ และนโยบายการบูรณาการระหว่างหน่วยงานภาครัฐภายใต้ยุทธศาสตร์ชาติ ระยะ 20 ปี (พ.ศ. 2561 - 2580) สู่เป้าหมายหลัก "มั่นคง มั่งคั่ง ยั่งยืน" กระทรวงสาธารณสุข (สธ.) กระทรวงศึกษาธิการ (ศธ.) กระทรวงมหาดไทย (มท.) และกระทรวงการพัฒนาสังคมและความมั่นคงของมนุษย์ (พม.) จึงร่วมกันดําเนินโครงการหนึ่งโรงเรียนหนึ่งครูอนามัย สร้างเด็กไทยรอบรู้สุขภาพ เพื่อพัฒนาเด็กไทยในระดับนักเรียนมัธยมศึกษาปีที่ 4 ขึ้นไป ให้มีทักษะการเรียนรู้ 6 ด้าน ประกอบด้วย 1) ทักษะชีวิต 2) ทักษะสังคม 3) ทักษะสุขภาพ 4) ทักษะการจัดการสิ่งแวดล้อม 5) ทักษะรู้เท่าทันเทคโนโลยี และ 6) ทักษะการจัดการงานอนามัยโรงเรียน สําหรับการเติบโตอย่างเต็มศักยภาพ มีภูมิคุ้มกันต่อการเปลี่ยนแปลง และมีความพร้อมต่อการดําเนินชีวิตในโลกยุควิถีใหม่ นําไปสู่การเป็นประชากรที่มีคุณภาพและเป็นกําลังสําคัญของประเทศต่อไป
นายจุติ กล่าวเพิ่มเติมว่า กระทรวง พม. โดยกรมกิจการเด็กและเยาวชน (ดย.) ในฐานะหน่วยงานภาครัฐที่มีภารกิจสําคัญในการส่งเสริมและพัฒนาเด็กและเยาวชนมีคุณภาพชีวิตที่ดีและมีความมั่นคงในการดํารงชีวิต พร้อมบูรณาการความร่วมมือกับทุกภาคส่วนในการพัฒนาศักยภาพเด็กและเยาวชนอย่างรอบด้านให้มีความพร้อมทั้งความรู้และทักษะชีวิตที่จําเป็นในศตวรรษที่ 21
#ช่วย24ชั่วโมง
#ช่วย24ชม
#พมช่วย24ชม
#ข่าวพม.
รัฐบาลไทย-ข่าวทำเนียบรัฐบาล-กรมการขนส่งทางบกเปิดให้ผู้ขับรถแท็กซี่นำมิเตอร์ที่ปรับจูนแล้วเข้าตรวจสอบความถูกต้องก่อนออกให้บริการตามอัตราค่าโดยสารใหม่ ณ สถานีกลางบางซื่อ (สถานีกลางกรุงเทพอภิวัฒน์)
วันศุกร์ที่ 13 มกราคม 2566
กรมการขนส่งทางบกเปิดให้ผู้ขับรถแท็กซี่นํามิเตอร์ที่ปรับจูนแล้วเข้าตรวจสอบความถูกต้องก่อนออกให้บริการตามอัตราค่าโดยสารใหม่ ณ สถานีกลางบางซื่อ (สถานีกลางกรุงเทพอภิวัฒน์)
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่กระทรวงคมนาคมได้มีประกาศปรับอัตราค่าโดยสารรถแท็กซี่ในเขตกรุงเทพมหานคร และได้ลงประกาศราชกิจจานุเบกษาฯ แล้ว ผู้ขับรถแท็กซี่ต้องนํามิเตอร์ไปปรับจูนมาตรค่าโดยสารที่บริษัทผู้จําหน่ายมิเตอร์ให้ถูกต้องตามประกาศฯ และนํามิเตอร์ที่ปรับจูนแล้วมาที่สํานักงานขนส่งกรุงเทพมหานครพื้นที่ 5 ส่วนตรวจสภาพรถ งานตรวจสภาพรถรับจ้างและรถอื่น อาคาร 4 เพื่อให้เจ้าหน้าที่ตรวจรับรองความถูกต้องและทําการซีลตะกั่วที่มิเตอร์ก่อนออกให้บริการประชาชน และตั้งแต่วันที่ 16 มกราคม - 28 กุมภาพันธ์ 2566 กรมการขนส่งทางบก (ขบ.) ได้อํานวยความสะดวกสําหรับผู้ขับแท็กซี่ในการปรับจูนมิเตอร์ให้ถูกต้อง โดยได้ร่วมมือกับ 4 บริษัทเอกชน ได้แก่ บริษัท เพาเวอร์เมติค จํากัด (ยี่ห้อ Printax, ROYAL) บริษัท ซันไทมิเตอร์ จํากัด (ยี่ห้อมิเตอร์ 3TM) บริษัท จีพีเอสไทยสตาร์ จํากัด (ยี่ห้อ G-TAX) และบริษัท ทีเอชที โปรเกรส จํากัด (ยี่ห้อ PROFITTO) นําเจ้าหน้าที่ของทั้ง 4 บริษัทมาให้บริการปรับจูนมิเตอร์ ณ สถานีกลางบางซื่อ (สถานีกลางกรุงเทพอภิวัฒน์) โดยมิเตอร์ต้องอยู่ในสภาพสมบูรณ์ไม่ชํารุด บกพร่อง และหลังการปรับจู ขบ. ได้จัดเจ้าหน้าที่ให้บริการตรวจสอบรับรองความถูกต้องของมิเตอร์ตามที่กฎหมายกําหนด ณ สถานีกลางบางซื่อ สําหรับมิเตอร์นอกจาก 4 ยี่ห้อดังกล่าว หลังจากนํามิเตอร์ปรับจูนที่บริษัทผู้จําหน่ายมิเตอร์แล้ว สามารถนํามิเตอร์มารับรองความถูกต้อง ณ สถานีกลางบางซื่อ ได้เช่นกัน โดยเปิดให้บริการวันจันทร์ - เสาร์ ตั้งแต่เวลา 08.00 - 17.00 น.
รองอธิบดีกรมการขนส่งทางบก กล่าวเพิ่มเติมว่า ขบ. ได้เน้นย้ําให้ผู้ขับรถแท็กซี่ต้องพัฒนาคุณภาพในการให้บริการประชาชน ไม่ปฏิเสธผู้โดยสาร หรือไม่ฉวยโอกาสเอาเปรียบผู้ใช้บริการในการเก็บค่าโดยสารเกินจากมิเตอร์ รวมถึงให้ปฏิบัติตามกฎหมายว่าด้วยรถยนต์และกฎหมายว่าด้วยการจราจรทางบกอย่างเคร่งครัด ทั้งนี้การปรับอัตราค่าโดยสารตามประกาศฯ ดังกล่าว เพื่อให้เกิดความเหมาะสมและเป็นธรรม หลังจากไม่ได้ปรับอัตราค่าโดยสารมาแล้วกว่า 8 ปี โดย ขบ. จะนําระบบตัดแต้มรถโดยสารสาธารณะมาใช้ควบคุมและกํากับคุณภาพการให้บริการ เพื่อเพิ่มประสิทธิภาพของการให้บริการของรถแท็กซี่และดําเนินการลงโทษผู้ฝ่าฝืนขั้นสูงสุด ซึ่งมีโอกาสถูกพักใช้หรือเพิกถอนใบอนุญาตขับรถได้ หากประชาชนพบเห็นรถแท็กซี่มีพฤติกรรมปฏิเสธผู้โดยสาร ขับรถประมาท พูดจาไม่สุภาพ หรือเรียกเก็บค่าโดยสารเกินจากมิเตอร์ สามารถแจ้งศูนย์คุ้มครองผู้โดยสารรถสาธารณะ สายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาพังงาออกประกาศกู้เรือ และคำสั่งงดใช้เรือหลังเกิดเพลิงไหม้เรือประมงพื้นบ้าน 2 ลำ เบื้องต้นไม่พบผู้บาดเจ็บและเสียชีวิต
วันศุกร์ที่ 13 มกราคม 2566
สํานักงานเจ้าท่าภูมิภาคสาขาพังงาออกประกาศกู้เรือ และคําสั่งงดใช้เรือหลังเกิดเพลิงไหม้เรือประมงพื้นบ้าน 2 ลํา เบื้องต้นไม่พบผู้บาดเจ็บและเสียชีวิต
...
สํานักงานเจ้าท่าภูมิภาคสาขาพังงาออกประกาศกู้เรือ และคําสั่งงดใช้เรือหลังเกิดเพลิงไหม้เรือประมงพื้นบ้าน 2 ลํา เบื้องต้นไม่พบผู้บาดเจ็บและเสียชีวิต
นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า สั่งการให้สํานักงานเจ้าท่าภูมิภาคสาขาพังงาตรวจสอบกรณีเรือประมงพื้นบ้านเกิดเพลิงไหม้ พร้อมทั้งสั่งการให้พิจารณาตามกฎหมายที่เกี่ยวข้องของกรมเจ้าท่า (จท.) และหาแนวทางป้องกันการเกิดเหตุซ้ํา
มื่อวันที่ 12 มกราคม 2566 เวลาประมาณ 03.00 น. สํานักงานเจ้าท่าภูมิภาคสาขาพังงาได้รับแจ้งว่า เกิดเหตุเพลิงไหม้เรือประมงพื้นบ้าน จํานวน 2 ลํา ซึ่งจอดเทียบท่า ณ ท่าเทียบเรือแหลมใหญ่ หมู่ที่ 7 ตําบลพรุใน อําเภอเกาะยาว จังหวัดพังงา โดยต้นเพลิงเกิดจากห้องเครื่องของเรือมหาสมุทร 2 หมายเลขทะเบียนเรือ 585500072 ขนาด 8.35 ตันกรอส ประเภทเรือ เรือกลประมงทะเลชั้น 3 ประเภทการใช้ทําการประมง ใบอนุญาตใช้เรือหมดอายุวันที่ 22 พฤษภาคม 2566 เจ้าของเรือชื่อ นายธงชัย ปลูกไม้ดี โดยผู้ใหญ่บ้านหมู่ที่ 7 และประชาชนในพื้นที่ได้ร่วมกับเจ้าหน้าที่ดับเพลิงของเทศบาลตําบลพรุในสามารถควบคุมเพลิงไว้ได้ในเวลาประมาณ 03.30 น. เบื้องต้นคาดว่าสาเหตุเกิดจากไฟฟ้าลัดวงจร และเพลิงได้ลุกลามไปติดเรือขวัญจิราซึ่งจอดเทียบท่าอยู่ในบริเวณใกล้เคียง ขณะเกิดเหตุไม่มีคนประจําเรืออยู่ในพื้นที่ ไม่มีผู้ได้รับบาดเจ็บและเสียชีวิต
ทั้งนี้ สํานักงานเจ้าท่าภูมิภาคสาขาพังงาจะออกคําสั่งให้เจ้าของเรือเร่งกู้ซากเรือ คําสั่งห้ามใช้เรือ พร้อมทั้งประสานให้เจ้าของเรือ แจ้งผู้ดูแลเรือมาสอบปากคํา เพื่อตรวจสอบข้อเท็จจริงและพิจารณาดําเนินการตามกฎหมาย และหาแนวทางป้องกันการเกิดเหตุซ้ํา หากพบเห็นความไม่ปลอดภัยทางน้ํา สามารถแจ้งได้ที่สายด่วน จท. โทร.1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ เยี่ยมบูธดีอีเอส เนื่องในงานวันเด็กแห่งชาติ 2566
วันเสาร์ที่ 14 มกราคม 2566
นายกฯ เยี่ยมบูธดีอีเอส เนื่องในงานวันเด็กแห่งชาติ 2566
นายกฯ เยี่ยมบูธดีอีเอส เนื่องในงานวันเด็กแห่งชาติ 2566
วันนี้(14มกราคม2566 )พลเอกประยุทธ์จันทร์โอชานายกรัฐมนตรีเยี่ยมชมบูธของกระทรวงดิจิทัลเพื่อเศรษฐกิจและสังคมเนื่องในงานวันเด็กแห่งชาติ2566โดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมพร้อมด้วยดร.สุกันยาณียะวิญชาญผู้ตรวจราชการกระทรวงฯและผู้บริหารกระทรวงดิจิทัลฯให้การต้อนรับ
ทั้งนี้ดีอีเอสได้นํากิจกรรมการประกวดRobot Battle 2023จัดโดยบริษัทโทรคมนาคมแห่งชาติจํากัด(มหาชน) (NT)และการแข่งขันกีฬาE-Sportเพื่อเหล่าเกมเมอร์รุ่นเยาว์ในกิจกรรมNATIONAL CHILDREN’S ESPORTS DAYดวลมันส์..วันเด็กจัดโดยสํานักงานส่งเสริมเศรษฐกิจดิจิทัล(ดีป้า)และสํานักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)และหน่วยงานในสังกัดกระทรวงดิจิทัลฯได้นําของที่ระลึกมามอบให้กับเด็กๆณบูธของกระทรวงดิจิทัลฯตึกสันติไมตรีหลังในทําเนียบรัฐบาล
___________________